Ifølge denne oppskriften garanteres det at hvert lag spiller mot alle de andre lagene i sin egen conference minst en gang hvert tredje år, og spiller mot lagene i den andre conferencen nøyaktig en gang hvert fjerde år. Dette garanterer også relativt like terminlister for hvert lag i en divisjon hver sesong, siden de møter de samme motstanderne eller hverandre i fjorten av de seksten kampene.